stanford-oval/wikipedia huggingface dataset:
IT-1
תיאור

צוות ה-IT-1 כלל שלושה תפקידים: נהג, תותחן ומפקד הטנק. תובת הטנק הורכבה מלוחות מתכת מרותכים, והושאלה מה-T-62. צורת הצריח הייתה כמעין חצי ספירה שטוחה הדומה לצריח ה-T-62, אך בעלת צללית יותר נמוכה. הצריח כלל פתח למשגר ה-2K4 "דרקון" וטען אוטומטי החמוש ב-12 טילי נ"ט מונחים מסוג 3M7. עוד 3 טילים נמצאו באחסון נפרד. בתור כוח אש משלים, הוצב מקלע מקביל מדגם ПКТ) PKT) בקוטר 7.62 מ"מ הכלל 2,000 כדורים. צידוד הצריח היה יכול להתבצע ידנית או באמצעים אלקטרוניים.
מערכת האש כללה טילי נ"ט מונחים, מערכת טעינה ושיגור, כוונות יום ולילה, מייצב מסוג 2ЭЗ) 2EZ) ותחנת הכוונה ושליטה. מכלול התקן השיגור, שכלל את כוונות היום והלילה, אנטנה, מקלע ה-PKT ומאיר הכוונת הלילית, יוצב במישור האנכי, והצריח- באופקי. הנחיית הטיל הייתה חצי אוטומטית ונעשתה דרך רדיו. הטיל הונחה דרך רדיו, באמצעות אחת מכל הקומבינציות האפשריות של 7 תדרים ו-2 קודים. הדבר הבטיח שרכבים באותה היחידה לא יפריעו אחד לשני. בממוצע, המטרה נפגעה בניסיון הירי הראשון או השני.
טעינת משגר הטילים נעשתה בצורה אוטומטית. הפעלת הטען האוטומטי נעשתה בלחיצת כפתור בכוונת היום. לפני שיגור הטיל נקבע המרחק למטרה והוזן לכוונת. לאחר מכן המפעיל, תוך השארת הכוונת על המטרה, לחץ על כפתור השיגור. בתחילת המעוף יצא הטיל בזווית אנכית של '3°20 (3 מעלות ושליש) יחסית לקו הראייה למטרה, בעוד שהסטייה האופקית הייתה תלויה במהירות הרוח. במקביל לכך נלקחה בחשבון מהירות הרוח והצריח תיקן את כיוונו לכיוון המטרה. עם עזיבת הטיל את קן השיגור התקפל המשגר בחזרה אל תוך הצריח וחריץ הכוונת כוסה באופן אוטומטי למשך 1.5 שניות. הסיבה לכיסוי הכוונת היא פשוטה. במהלך ניסויים ב-1965, לאחר ששיגרו את הטיל, ההדף ממערכת הנעת החימוש העיף שלג מקדמת הטנק על הצריח וחריץ הכוונת, מה שהפך את הנחיית הטיל לבלתי אפשרית.
בחצי השנייה הראשונה הטיל עף באופן לא מונחה. בזמן הזה כוח הכבידה והרוח הצידית הורידו ויישרו את הטיל עם קו הראייה למטרה. מאותו הרגע נקבעו קואורדינטות הטיל באופן אוטומטי, פקודות רדיו מוצפנות שוגרו לכיוון הטיל שם התקבלו, פוענחו והוזנו לכנפי ההיגוי. 25.5 שניות לאחר שיגור הטיל המערכת חזרה למקומה וניתן היה לבצע טעינה ושיגור נוספים.
| --- | --- |

 צריח ה-IT-1
מפרט טכני (טיל ה-3M7 "דרקון")

הנחיית הטיל: רדיו SACLOS
משקל כולל: 54 ק"ג
משקל הרש"ק: 5.8 ק"ג
קוטר: 180 מ"מ
רוחב (כולל כנפיים מייצבות): 860 מ"מ
אורך: 1240 מ"מ
טווח
ביום: 300 עד 3,300 מטר
בלילה: 400 עד 600 מטר
מהירות: 217 מ"ש
יכולת חדירה: 250 מ"מ בזווית של 60°
לקריאה נוספת

מ. בריאטינסקיי, T-62. משמיד ה"צנטוריונים" וה"אוליפנטים", הוצאת EKSMO, שנת 2014, עמ' 21–26. (ברוסית)
LightWave 3D

| --- | --- |

 מפתח:  NewTek, Inc.‎
 מחזור חיים:  1990–הווה (כ־34 שנים)
 גרסה אחרונה:  2015.3 (9 באוגוסט 2015)
 מערכת הפעלה:  AmigaOS, Windows, macOS
 סוג רישיון:  תוכנה שיתופית
 קטגוריה:  גרפיקת תלת-ממד
 www.newtek.com/lightwave/
 
LightWave 3D היא תוכנה לגרפיקה ממוחשבת התואמת את מערכות ההפעלה – Windows ו-Mac OSX. התוכנה פותחה על ידי חברת NewTek.
היא משמשת ליצירת תמונות וסרטים תלת־ממדיים. היא תומכת במגוון אפקטים, בהם השתקפות מציאותית.
מבנה

התוכנה מורכבת משני מודולים:
מודולר, המשמש ליצירת אובייקטים
לייאאוט, המאפשר יציאת פלט והנפשת האובייקטים אשר נוצרו במודולר. הלייאאוט מאפשר גם הצבה והנפשה של מספר אובייקטים בו זמנית, הצבת גופי תאורה שונים בסצנה (פנס, שמש, זרקור, לייזר) והצבת מצלמות.
סרטים וסדרות שעשו שימוש בתוכנה (רשימה חלקית)

מסע בין כוכבים: הדור הבא
פארק היורה
אבודים
אווטאר
300
פלאש פורוורד
וי (2009)
איירון מן
תיקים באפלה
טיטניק
גלריה

להלן דוגמאות לתמונות אשר נוצרו באמצעות תוכנה זו:
הערות שוליים

↑  Okuda, Mike; Okuda, Denise; Mirek, Debbie (1999). The Star Trek Encyclopedia. Pocket Books. ISBN 0-671-53609-5.
| --- | --- |
בקרת זהויות :  NKC: ph342362 
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Siblings

Siblings (בעברית: "אחים") הוא אלבום הבכורה של הלהקה הישראלית לורנה בי. הוא יצא לאור ב-30 באפריל 2011 בהוצאה עצמאית. תהליך הפקתו נמשך כשנה, ותואר כ"צבעוני ומעניין ובעל שילוב של צלילים רכים וצלילים חזקים". על מנת לקדמו יצאה לסיבוב הופעות בממלכה המאוחדת. ביומו האחרון פגשה את ג'ארוויס קוקר, וכמחווה ידידותית נתנה לו במתנה עותק פיזי של האלבום. הוא השמיע כמה מרצועותיו בתוכנית הבוקר שלו, Sunday Service, ב-BBC Radio 6 Music.
רשימת רצועות

| מס' | שם | משך |
| --- | --- | --- |
| 1. | Flamingo Pink  | 1:32 |
| 2. | Intro  | 2:00 |
| 3. | Swallow my Gum  | 5:01 |
| 4. | Swallow my Gum 2  | 3:31 |
| 5. | The Queen's Speech  | 1:28 |
| 6. | I'm Not Intro Anything  | 4:19 |
| 7. | Limbo Love  | 4:04 |
| 8. | I am Something  | 3:33 |
| 9. | Bonus Track  | 2:53 |
הערות שוליים

↑  "'Siblings' Music Review". StoneyRoads. 12 במאי 2011. אורכב מ-המקור ב-14 במאי 2011. נבדק ב-12 במאי 2011. {{cite web}}:  (עזרה)
Im Nayeon

Im Nayeon הוא המיני-אלבום הבכורה של הזמרת הדרום קוריאנית נייאון מלהקת הבנות טווייס. האלבום צפוי לצאת לאור ב-24 ביוני 2022, דרך JYP אנטרטיינמנט וריפבליק רקורדס. האלבום מכיל שבע רצועות וכולל את הסינגל המוביל "Pop!".
רשימת השירים

| מס' | שם | מילים | משך |
| --- | --- | --- | --- |
| 1. | Pop!  | לי סו-רן |   |
| 2. | No Problem (בהשתתפות פליקס מסטריי קידס)   | לואיס שי ינקל |   |
| 3. | Love Countdown (בהשתתפות וונשטיין)   | נייאון • וונשטיין |   |
| 4. | Candyfloss  | שים און-ג'י |   |
| 5. | All or Nothing  | נייאון |   |
| 6. | Happy Birthday to You  | E.One |   |
| 7. | Only the Sunset is Pretty" (노을만 예쁘다; Noeulman Yeppeuda)  | פארק וו-סנג |   |
הערות שוליים

↑  Glenn Rowley, Glenn Rowley, Nayeon of TWICE Set to Release Her First Solo EP ‘IM NAYEON’, Billboard, ‏2022-05-18 (באנגלית אמריקאית)
↑  From BTS to TWICE's Nayeon, K-pop hotshots prepare June releases, koreatimes, ‏2022-05-27 (באנגלית)
↑  TWICE unveil tracklist for Nayeon’s debut solo mini-album, The Line of Best Fit (באנגלית)
| --- | --- |
בקרת זהויות :  MusicBrainz release group: df751e75-a972-47ee-8beb-d4643ca03248
ISSN

| --- | --- |

קוד ISSN משולב בברקוד שבו מידע נוסף על הפרסום
 שם מלא:  International Standard Serial Number
 שם מקוצר:  ISSN
 תאריך התחלה:  1976
 מספר ספרות:  8
 דוגמה:  2049-3630
 www.issn.org
ISSN (ראשי תיבות באנגלית: International Standard Serial Number) הוא קוד מזהה בין-לאומי לזיהוי כתבי עת ופרסומים סדרתיים אחרים. הקוד מכיל שמונה ספרות, שמופרדות באמצע בקו מפריד, ולצדן הכיתוב ISSN. כתבי עת שמפורסמים הן בדפוס והן באופן אלקטרוני עשויים לקבל שני קודים מזהים, המובחנים באות הקידומת: e-ISSN או elISSN לפרסום אלקטרוני, ו-p-ISSN לפרסום בדפוס. שיטת הזיהוי באמצעות ISSN נוסחה לראשונה כתקן ISO בין-לאומי בשנת 1971, ופורסמה כתקן ISO 3297 בשנת 1975. תת-ועדת ה-ISO שאחראית לתקן היא TC 46/SC 9.
הקצאת מספרי ISSN

מספרי ISSN מוקצים על ידי רשת של מרכזי ISSN לאומיים, הממוקמים לרוב בספריות הלאומיות. בישראל יש לפנות למרכז ה-ISSN הבין-לאומי שבפריז – ארגון בין-ממשלתי שנוסד ב-1974 במסגרת הסכם בין אונסק"ו וממשלת צרפת. המרכז מתחזק מאגר מידע של כל מספרי ה-ISSN ברחבי העולם, המכונה "מרשם ה-ISDS"‏ (International Serials Data System) או "מרשם ה-ISSN". נכון לשנת 2012, המרשם מכיל 1,688,275 פריטים.
השוואה למזהים אחרים

קוד מזהה דומה ל-ISSN הוא ה-ISBN, המשויך לספר בודד במקום להוצאה עתית. מספר ISBN עשוי להינתן לגיליון מסוים של כתב עת, בנוסף לקוד ה-ISSN של כתב העת. בניגוד ל-ISBN, קוד ה-ISSN הוא מזהה אנונימי שמשויך לכותרת כתב העת, בלי מידע על המוציא לאור או על מקום ההוצאה. מסיבה זו, ניתן מספר ISSN חדש לכתב עת כל אימת שהוא עובר שינוי משמעותי בכותרתו.
מספרי תקן בין-לאומיים - המרכז לספריות וספרות בישראל הוא הנציג הבלעדי של הארגונים הבין-לאומיים לאספקת מספרים לפי התקן הבין-לאומי: ISBN – לספרים ו-ISMN ליצירות מוזיקליות.
מכיוון שה-ISSN אינו משייך לגיליון מסוים, נוצר מזהה חדש, Serial Item and Contribution Identifier‏ (SICI), המשתמש ב-ISSN הקיים ומוסיף לו ספרות שיאפשרו זיהוי גיליון, מאמר או מרכיבים אחרים (למשל, תוכן עניינים).
איתור כתבי עת באמצעות הקוד

מרשם ה-ISSN דורש רישום ואינו נגיש לכלל הציבור. איתור מספר ISSN של כותר או איתור כותרים לפי מספר ISSN יכול להתבצע באופנים הבאים:
בגרסאות מודפסות של כתבי עת מופיע ה-ISSN לרוב בדף המידע על כתב העת.
קוד ה-ISSN מצוין לרוב באתר האינטרנט של כתב העת.
WorldCat מאפשר חיפוש בקטלוג לפי ISSN, באמצעות הוספת המחרוזת "מספר ה-ISSN המבוקש :issn" בשדה החיפוש.
ספרת הביקורת

הספרה הקיצונית מימין בקוד היא ספרת ביקורת, אשר יכולה לקבל את הספרות 0–9 או את התו X. לדוגמה, ב-ISSN 0378-5955, ספרת הביקורת היא 5.
חישוב ספרת הביקורת מתבצע באופן הבא:
סוֹכְמים את מכפלות שבע הספרות השמאליות בקוד במיקומן, כשהמיקום נספר מימין לשמאל. עבור ה-ISSN בדוגמה שלעיל יתבצע החישוב הבא:
0\cdot 8+3\cdot 7+7\cdot 6+8\cdot 5+5\cdot 4+9\cdot 3+5\cdot 2
=0+21+42+40+20+27+10
=160.
מחשבים את מודולו 11 של הסכום שהתקבל: מחלקים את המספר ב-11 ומוצאים את השארית
{\frac {160}{11}}=14{\mbox{ remainder }}6=14+{\frac {6}{11}}.
אם לא התקבלה שארית, אז ספרת הביקורת היא 0; אחרת מחסרים את השארית מהמספר 11, והתוצאה שמתקבלת היא ספרת הביקורת.
11-6=5
ספרת הביקורת שהתקבלה לקוד שמתחיל בספרות 0378–595 היא 5.
לבדיקה (הבקרה) יש לבצע את סעיף 1, הפעם עם ספרת הביקורת (אם הספרה היא X אז יש להוסיף לסכום את המספר 10). התוצאה בחלוקה למספר 11 צריכה לתת שארית 0.
הערות שוליים

↑  What is an ISSN?, ISSN International Center.
↑  ISSN and ISO standards, ISSN International Center, 2008.
↑  "מרכז הספר והספריות חדל לספק מספרי ‏ISSN לפרסומים סדרתיים היוצאים לאור בישראל. פניות בנושא יש להפנות למרכז הבין-לאומי השוכן בפריז. ISSN
↑  "Total number of records in the ISSN register". 2012.
| --- | --- |
בקרת זהויות :  NLI: 987007558031705171  BNE: XX553668  BnF: cb11942988w (data)  GND: 4162599-7  LCCN: sh85067450  NDL: 00575286  NKC: ph222843  VIAF: 311482071   WorldCat (עם VIAF): 311482071
ImageNet

ImageNet הוא מאגר תמונות המיועד בעיקר למטרת מחקר בתחום הראייה הממוחשבת. המאגר מכיל כ-14,000,000 תמונות מתויגות המחולקות ל-20,000 קטגוריות שונות כאשר ל-1,000,000 מתוכן גם תחומות ("קופסאות"). התמונות אינן שייכות ל-ImageNet ונאספו מרחבי האינטרנט על ידי מתנדבים.
החל מ-2010 פרויקט ImageNet עורך תחרות בשם ImageNet Large Scale Visual Recognition Challenge (ILSVRC) שבה מתחרים מתכנתים ליצור את המסווג המדויק ביותר על מאגר של 1,000 מחלקות.
היסטוריה

ImageNet הומצאה בשנת 2006 על ידי החוקרת פיי-פיי לי. בתקופה זאת, רוב החוקרים התרכזו דווקא בצד האלגוריתמיקה ופיתוח הארכיטקטורה. לי, לעומת זאת, רצתה לשפר את הנתונים שעליהם מאמנים את המודלים. בשנת 2007, נפגשה לי עם פרופסור כריסטיאנה פלבוים, אחת מיוצרות WordNet, והתייעצה איתה בנוגע ליצירת ImageNet. כתוצאה משיחה זאת, החליטה לי להקים את ImageNet והתבססה על WordNet על מנת ליצור אותו. לי הציגה את ImageNet ב-Conference on Computer Vision and Pattern Recognition (CVPR) בפלורידה בשנת 2009.
השפעה על תחום הלמידה העמוקה

ההשפעה של ImageNet על תחום הלמידה העמוקה גדולה. בזכות התחרות של הפרויקט ILSVRC הומצאו AlexNet, VGG, GoogLeNet ו-ResNet כאשר כל אחת מהן השיגה שיפור ברמת הדיוק.
הערות שוליים

↑  Elephants teach robots to walk, New Scientist 191, 2006-08, עמ' 25 doi: 10.1016/s0262-4079(06)60292-3
↑  David Bodanis, Creating the New York Times, London: Palgrave Macmillan UK, 1988, עמ' 57–77
1 2  Olga Russakovsky, Jia Deng, Hao Su, Jonathan Krause, ImageNet Large Scale Visual Recognition Challenge, International Journal of Computer Vision 115, 2015-04-11, עמ' 211–252 doi: 10.1007/s11263-015-0816-y
↑  Jia Deng, Wei Dong, Richard Socher, Li-Jia Li, ImageNet: A large-scale hierarchical image database, 2009 IEEE Conference on Computer Vision and Pattern Recognition, IEEE, 2009-06 doi: 10.1109/cvpr.2009.5206848
↑  Fei Chen, How to understand autistic motivational status, Medical Hypotheses 65, 2005-01, עמ' 195 doi: 10.1016/j.mehy.2005.02.022
ISO 9660

ISO 9660 הוא תקן למערכת קבצים לתקליטורים, אשר פורסם על ידי ארגון התקינה הבין-לאומי (בר"ת: ISO). מטרתו לתמוך במערכות הפעלה שונות, כגון Windows, Mac OS ומערכות תואמות יוניקס, כך שיהיה ניתן להעביר מידע ביניהן.
גם תקליטורי DVD-ROM משתמשים מערכת הקבצים של ISO 9660.
רמות והגבלות

ישנם רמות שונות לסטנדרט.
| --- | --- |
רמה  1: שמות הקבצים מוגבלים ל־8 תווים, עם סיומת בעלת 3 תווים. התווים המותרים הם אותיות ברישיות (upper case), מספרים וקו תחתון ("_"). עומק התיקיות המקסימלי הוא 8.
רמה  2: שמות הקבצים יכולים להיות עד 31 תווים.
רמה  3: קבצים יכולים להיות מפוצלים (בא לידי שימוש על ידי תוכנת "Direct CD" לחלונות, לדוגמה).
כל רמות התקן מגבילים את שמות הקבצים לאותיות רישיות, מספרים וקו תחתון. חלק מתוכנות ניהול לתקליטורים (למשל תוכנות צריבה) מאפשרים להשתמש בכמעט כל תו ב־ASCII. בזמן שדבר זה לא ממש תואם לתקן של ISO 9660, מרבית מערכות ההפעלה שיכולות לקרוא מערכות קבצים תואמות ISO 9660, יודעות גם לטפל במקרה הנ"ל כהרחבה לתקן.
דמויות דיסק

דמויות של דיסקים ממערכת קבצים של ISO 9660 (הידועים יותר בשם דמויות ISO) היא דרך נפוצה להעביר אלקטרונית את התוכן של תקליטורים. לרוב יש להם את הסיומת .iso (אם כי לא בהכרח), ולכן נהוג להתייחס אליהם כ"ISO"-ים.
הרחבות

ישנן הרחבות לתקן ה־ISO 9660 כדי להתגבר על ההגבלות. הנפוצים ביותר הם Rock Ridge ו־Joliet:
הראשון מאפשר לשמר את ההרשאות של יוניקס ושמות ASCII ארוכים יותר, והשני תומך בשמות השמורים בUnicode, דבר המאפשר להשתמש בכמעט כל התווים האפשריים לשמות קבצים, אפילו מכתבים לא רומיים (למשל עברית, ערבית וסינית).
ישנו גם תקן מיוחד בשם ISO 13490 שהוא תקן ISO 9660 עם תמיכה בצריבה-חוזרת (multisession) על התקליטורים.
תמיכה של מערכת ההפעלה

מרבית מערכות ההפעלה תומכות בקריאה של דיסקים בפורמט ISO 9660, ומרבית המערכות החדשות תומכות בהרחבות כמו הכתובות למעלה. מערכות הפעלה שאינן תומכות בהרחבות בדרך כלל יציגו את האפשרויות הבסיסיות של דיסק בעל מערכת קבצים ISO 9660.
להלן מספר מערכות הפעלה והתמיכה שלהם ב־ISO 9660:
DOS: גישה עם הרחבות, בעזרת יישומים כמו MSCDEX.EXE (הרחבת התקליטורים של מיקרוסופט) או CORELCD.EXE
Microsoft Windows 95, Windows 98, ‏Windows ME: יכולות לקרוא ISO 9660 של שלוש הרמות ו־Joliet
Microsoft Windows NT 4, Windows 2000, Windows XP: יכולות לקרוא ISO 9660 של שלוש הרמות ו־Joliet
לינוקס ו־BSD: יכולות לקרוא ISO 9660 של שלוש הרמות, Joliet ו־Rock Ridge.
Mac OS 7 עד 9: תמיכה ב־ISO 9660 רמה 1, 2. תוכנה חופשית אופציונלית התומכת בשתי ההרחבות: Joke Ridge ו־Joliet .
Mac OS X: בדומה ל־BSD.
ראו גם

Joliet
Rock Ridge
תקליטור
צורב תקליטורים
Light My Fire (אלבום)

Light My Fire (בעברית: תצית את האש שבי) הוא אלבום האולפן השני של צמד זמרות הפופ הספרדיות באקארה (אנ'). האלבום יצא לאור באוגוסט 1978, על ידי חברת התקליטים RCA רקורדס. מתוך האלבום יצא השיר "Parlez-vous français?" (אנ') שזכה להצלחה נאה ברחבי העולם.
עם יציאתו, נכנס האלבום אל המקום הראשון במצעד האלבומים שבפינלנד.
רקע והפקה

האלבום בדומה ל-Baccara, הופק על ידי רולף סוג'ה. האלבום מכיל בתוכו שירים בסגנון הדיסקו והפופ. באתר האינטרנט AllMusic, סקרו את האלבום בחיוב, תוך שהעניקו לו ציון שלושה כוכבי זהב מתוך חמישה.
בפינלנד נמכר האלבום בכ-25,000 עותקים.
רשימת רצועות

| Light My Fire (צד 1)> מס' | Light My Fire (צד 1)> שם | Light My Fire (צד 1)> משך | Light My Fire (צד 1)>  | Light My Fire (צד 1)>  | Light My Fire (צד 1)>  | Light My Fire (צד 1)>  | Light My Fire (צד 1)>  | Light My Fire (צד 1)>  | Light My Fire (צד 1)>  |
| --- | --- | --- | --- | --- | --- | --- | --- | --- | --- |
| 1. | Baby, Why Don't You Reach Out?" \ "Light My Fire  | 11:48 |  |  |  |  |  |  |  |
| 2. | Parlez-vous français?  | 4:26 |  |  |  |  |  |  |  |
| Light My Fire (צד 2)> מס' | Light My Fire (צד 2)> שם | Light My Fire (צד 2)> משך | Light My Fire (צד 2)>  | Light My Fire (צד 2)>  | Light My Fire (צד 2)>  | Light My Fire (צד 2)>  | Light My Fire (צד 2)>  | Light My Fire (צד 2)>  | Light My Fire (צד 2)>  |
| --- | --- | --- | --- | --- | --- | --- | --- | --- | --- |
| 1. | La Bamba  | 3:00 |  |  |  |  |  |  |  |
| 2. | My Kisses Need a Cavalier  | 4:53 |  |  |  |  |  |  |  |
| 3. | Adelita  | 2:27 |  |  |  |  |  |  |  |
| 4. | Yummy Yummy Yummy  | 3:34 |  |  |  |  |  |  |  |
| 5. | Darling  | 5:51 |  |  |  |  |  |  |  |
מיקומי שיא

|   ‏‏‏  מצעדים ודירוגים (1978-79)> מדינה |   ‏‏‏  מצעדים ודירוגים (1978-79)> מצעד |   ‏‏‏  מצעדים ודירוגים (1978-79)> מיקום שיא |
| --- | --- | --- |
|  נורווגיה | VG-lista | 11 |
|  פינלנד | המצעדים הפיניים הרשמיים | 1 |
|  שווייץ | המצעד השווייצרי | 10 |
נתוני מכירות

| מקום | תארים | מכירות |
| --- | --- | --- |
| פינלנד (Musiikkituottajat) | זהב | 25,000 |
הערות שוליים

1 2 3  Baccara - Light My Fire, Discogs (באנגלית)
↑  Baccara - Light My Fire, Discogs (באנגלית)
↑  Images for Baccara - Parlez-vous Français?, www.discogs.com
↑  Die Offizielle Schweizer Hitparade und Music Community, swisscharts.com
↑  finnishcharts.com - Finnish charts portal, finnishcharts.com
↑  Light My Fire - Baccara | Songs, Reviews, Credits, AllMusic (באנגלית)
↑  Kulta- ja platinalevyt, Musiikkituottajat (בפינית)
↑  Kulta- ja platinalevyt, Musiikkituottajat (בפינית)
| --- | --- |
בקרת זהויות :  MusicBrainz release group: 29a9ec3b-a9f6-45a7-89fc-ef5cdcbdac3b
More.tv

| --- | --- |

 נתונים כלליים
 סוג:  חברה ציבורית
 תקופת הפעילות:  ? – 15 בדצמבר 2023 
 משרד ראשי:  רוסיה מוסקבה, רוסיה
 בעלות:  National Media Group
 ענפי תעשייה:  תקשורת
 מוצרים עיקריים:  הזרמת תוכני וידאו בסטרימינג
  
 more.tv
 
More.tv היא חברה רוסית, שעיקר פעילותה הוא במתן שירותי צפייה ישירה בשיטת Over the Top של ספריית סרטים ותוכניות טלוויזיה, שחלק מהם תוכן מקורי, תמורת מינוי חודשי. שירותיה זמינים בכל העולם והיא נחשבת לאחד משירותי הזרמת מדיה הגדולים במזרח אירופה. בשנותיו הראשונות נקרא "Videomore".
הפקות מקור בולטות

פסיכו (2020), סדרת טלוויזיה בבימויו של פיודור בונדרצ'וק
שעה לזריחה (2020), סדרת טלוויזיה בכיכובו של קונסטנטין חבנסקי
כבודו (2021), סדרת טלוויזיה בכיכובו של אולג מנשיקוב, רימייק רוסי לסדרה הישראלית באותו השם.
Pseudomonas aeruginosa

| Pseudomonas aeruginosa |
| --- | --- |
 חיידקי P. aeruginosa בתצלום צבוע מלאכותית של מיקרוסקופ אלקטרונים סורק
מיון מדעי
על־ממלכה:: חיידקים אמיתיים
ממלכה:: חיידקים
מערכה:: חיידקים ארגמניים
מחלקה:: Gamma Proteobacteria
סדרה:: Pseudomonadales
משפחה:: Pseudomonadaceae
סוג:: Pseudomonas
מין:: Pseudomonas aeruginosa
שם מדעי
 Pseudomonas aeruginosa ‏Migula, 1900
Pseudomonas aeruginosa הוא חיידק גראם-שלילי, שיכול לגרום למחלות בצמחים, בבעלי חיים ובבני אדם. P. aeruginosa הוא פתוגן בעל עמידות רב-תרופתית המזוהה בשל מנגנוני העמידות לאנטיביוטיקה המשוכללים שלו, והמעורב במחלות קשות - הן בזיהומים נוזוקומיים בבתי החולים כדוגמת דלקת ריאות תלוית מנשם (VAP) והן בתסמונות אלח דם שונות.
P. aeruginosa נחשב לחיידק אופורטוניסט בזיהומים קשים המתרחשים במהלך מחלות קיימות - המשמעותיים שבהם הם סיסטיק פיברוזיס וכוויות חמורות. הוא נמצא באופן כללי בחולים בעלי כשל חיסוני, אך יכול לתקוף גם אנשים בעלי מערכת חיסון תקינה. הטיפול בזיהומים של P. aeruginosa אינו פשוט בגלל העמידות הגבוהה שלו לאנטיביוטיקה.
אדהזיה

יכולת האדהזיה (היצמדות) של P. aeruginosa לרקמות המאכסן היא שלב ראשוני חיוני להמשך הזיהום והפתוגניות שלו. קיימות לכל הפחות 3 מערכות אדהזינים שונים ל-P. aeruginosa: פילי מסוג 4, המתווך אדהזיה לרקמות האפיתל של המאכסן; שוטון (פלג'לה), המאפשרת קישור שלו למוצין המצוי בתאים האפיתליאליים; וליבות האוליגוסכרידים (OS) המצויות בתוך הליפופוליסכרידים, המאפשרים קישור שלו לוסת ההולכה הטרנסממברני של סיסטיק פיברוזיס (Cystic Fibrosis Transmembrane conductance Regulator ובקיצור CFTR) בתאים אפיתליאליים.
אדהזיה > אדהזיה מתווכת פילי מסוג 4

ל-P. aeruginosa מערכת פילי מסוג 4 (type IV pili ובקיצור T4P) על פני השטח שלו, שמורכבת מסיבים הומו-פולימרים גמישים המורכבים מהחלבון פילין ובעלי קוטר של 5.2 ננומטר ואורך של 2.5 מיקרומטר. למערכת הפילי מסוג 4 של P. aeruginosa יש פונקציות רבות, בהן תנועה על משטחים, יצירת ביופילם, טרנספורמציה של דנ"א, התחמקות ממערכת החיסון, מעבר אותות ואדהזיה. פגם במערכת הפילי סוג 4 גורמת לירידה בוירולנטיות של P. aeruginosa.
למערכת הפילי מסוג 4 יש תפקיד חשוב בהיצמדות לתאים האפיתליאליים של המאכסן, באופן שכ-90% מיכולת האדהזיה של P. aeruginosa לתאי המאכסן תלויה במערכת זו. ישנן 2 תת-משפחות למערכת הפילי מסוג 4:
T4aP (‏type IVa pili) - האדהזין המרכזי בהיצמדות לתאים האפיתליאליים של המאכסן. הוא יוצר אינטראקציה עם הגליקוספינגוליפידים אסיאלו GM1 ואסיאלו GM2, הנמצאים על פני השטח של התאים האפיתליאליים.
T4bP (‏type IVb pili)
פתוגניות > רעלנים > אקסוטוקסין E

אקסוטוקסין A (‏Exotoxin A ובקיצור ETA) הוא רעלן בעל פעילות של ADP-ריבוליזציה המעכבת את EF2 (פקטור התארכות 2; חיוני בשלב התרגום לסינתזת חלבונים בתא האיקריוטי). הוא למעשה מזרז תגובה כימית בין הקואנזים NAD ובין EF-2, כאשר תוצר התגובה הוא ניקוטינאמיד ו-EF-2 הקשור ל-ADP ולריבוז;  EF-2 מנוטרל כתוצאה מהתגובה וסינתזת החלבונים מופסקת. ETA בודד מתרבית של חיידקי P. aeruginosa זמן קצר לאחר שחוקרים קבעו כי לטוקסין הדיפתריה קיימת פעילות של ADP-ריבוליזציה המעכבת את EF2 (פקטור התארכות 2; חיוני בשלב התרגום לסינתזת חלבונים בתא האיקריוטי), ונמצא כי גם לו פעילות דומה על EF2. למרות שלשניהם אתרים פעילים שמורים, קיימים הבדלים משמעותיים ביניהם המתבטאים במיקום האתר הפעיל בחלבון (של ETA בקצה הקרבוקסילי ושל טוקסין הדיפתריה בקצה האמיני) ובכמות נמוכה יחסית של חומצות אמינו הומולוגיות.
ETA הוא רעלן מסוג טוקסין AB ומורכב ממספר דומיינים: דומיין A - בעל פעילות ADP-ריבוזילציה, ודומיין B - המורכב מדומיין בעל יכולת קישור לרצפטור (בקצה האמיני) ומדומיין התקה שאחראי על שינוע דומיין A לתוך התא האיקריוטי. הביטוי של ETA מושפע ממספר גורים, בהם ריכוז הברזל בסביבת החיידק וכן מערכת חישת מניין. הטוקסין נקשר לרצפטורי LRP הממוקמים על פני השטח של תאים אאוקריוטיים רגישים.
לאחר שדומיין A חודר לתא האאוקריוטי, הוא גורם ל-ADP-ריבוזילציה ל-EF2 וכך חוסם מעבר של mRNA בתוך הריבוזום ומעכב סינתזת חלבונים בתא.
פתוגניות > רעלנים > מערכת הפרשה מסוג 3

ל-P. aeruginosa מערכת הפרשה מסוג 3 (Type III secretion system או T3SS), באמצעותה הוא מסוגל להחדיר ישירות לתא האאוקריוטי 4 אפקטורים שונים: Exos,‏ ExoT,‏ ExoU ו-ExoY. מערכת הפרשה מסוג 3 מעורבת, באופן כללי, בדלקות אקוטיות פולשניות. ברגע שהמערכת אוקטבה על ידי היצמדות לתא האיקריוטי באמצעות פילי או שוטון, היא מפריעה למסלולי מעבר האותות בתא וגורמת ציטוטוקסיות שמתווכת באופן ישיר על ידי האפקטורים של המערכת.
Exos ו-ExoT הם שניהם בעלי דומיין GTPase (‏GAP) ודומיין ADP-ריבוזילטרנספראז (ADPRT). פעילות ה-GAP של שניהם מכוונת נגד חלבוני GTPase קטנים החיוניים לארגון שלד התא האקטיני ממשפחת ה-Rho
חלבונים בעלי פעילות ADP-ריבוזילציה, שפעילותם תלויה בקופקטור המצוי בתא האאוקריוטי ונקרא FAS (‏factor-activating ExoS). ‏FAS הוא חלבון המשתייך למשפחת החלבונים האוביקוויטיניים 14-3-3, להם פעילויות מגוונות החל מחלבוני פיגום במסלולי העברת אותות בתא וכלה באפופטוזה. החלבון הראשון שהתגלה כי הוא עובר ריבוליזציה על ידי Exos הוא וימנטין, אחד מסיבי הביניים המרכיבים את המזנכימה. הסובסטרטים המועדפים על Exos הם Ras, חלבון חשוב המעורב בתהליכי התמיינות, צמיחה והישרדות בתא, וכן חלבונים נוספים המשתייכים למשפחת ה-Small GTPase (בהם למשל Rap,‏ Rac,‏ Rab ועוד), אותם הוא מעכב באמצעות ADP-ריבוזילציה.
בעבר סברו כי ExoT הוא איזופורם מנוון של Exos; הוא חולק במשותף עם Exos כ-76% חומצות אמינו הומולוגיות, אך מסוגל לעשות ריבוזילציה לחלק מהסובסטרטים של Exos בשיעור של 0.2% ביחס ל-Exos. אך בהמשך הצליחו לאפיין את ExoT, ולקבוע כי הוא יודע לבצע ריבוזילציה ביעילות על חלבוני Crk, שהם אדפטורים באתרי אדהזיה פוקלית המעורבים בדינמיקה של שלד התא דרך מסלול האינטגרין; לאחר עירור של רצפטורי האינטגרין, קינאזות מסוג Src מזרחנות את פקסילין ואת BCAR1, שנקשרים לדומיין SH2 של Crk, והדבר מביא לקישור של דומיין SH3 של Crk לשני פקטורים משחלפי גואנין (GEF): הראשון, DOCK180, משחלף גואנין במשפחת חלבוני Rac (בעלי תפקיד בארגון מחדש של שלד התא, בגדילת התא ועוד) ומביא לאיקטובם, והשני C3G, משחלף גואנין במשפחת חלבוני Rap (בעלי תפקיד בנדידה ובאדהזיה תאית) ומביא לאיקטובם. כאשר חלבוני Crk עוברים ADP-ריבוזילציה, הם מאבדים את יכולת הקישור במעלה הזרם לפקסילין ול-BCAR1, או במורד הזרם ל-DOCK180 ול-C3G, וייתכן שזהו מנגנון אנטי-פאגוציטי שמפעיל P. aeruginosa. בנוסף, ExoT מסוגל לחסום גם את הלוקליזציה של החלבון STX2, ובכך לעכב את הציטוקינזה (חלוקת הציטופלזמה) בתא.
הזרקה של ExoU על ידי החיידק לתא איקריוטי גורמת לציטוטוקסיות מהירה בתא, ולפתלוגיות שונות ובהן נזק לריאות, דלקת מפושטת ותמותה בחיות מודל.
Siamese Dream

Siamese Dream הוא אלבומה השני של להקת הרוק האלטרנטיבית הסמאשינג פאמפקינס, אשר יצא ב-27 ביולי 1993 תחת חברת התקליטים וירג'ין רקורדס.
למרות המתחים והחיכוכים שליוו את הקלטתו, Siamese Dream פצח בדירוג העשירי במצעד המגזין הנחשב בילבורד. האלבום נמכר ביותר מארבעה מיליון עותקים בארצות הברית ומעל שישה מיליון עותקים ברחבי העולם, וקיבע את מקום הסמאשינג פאמפקינס כאחת מן הלהקות השלטות בתנועת הרוק האלטרנטיבי.
רקע

הסמאשינג פאמפקינס החלו דרכם כלהקה בשיקגו בשנת 1988. אלבום הבכורה שלהם, Gish, יצא תחת חברת התקליטים Caroline Records ב-1991 וזכה להצלחה ושבחים בשיעור גבוה מן המצופה. אחרי יציאת האלבום Nevermind בידי הלהקה Nirvava שנתיים לפני כן, החלו רווחים המכנים את הסמאשינג פאמפקינס בשם "נירוונה הבאים". הלהקה הוחתמה בחברת האם של Caroline Records - היא וירג'ין, והחלה בהקלטת האלבום הבא שלה. סולן הלהקה בילי קורגן הרגיש כדבריו כי "הלחץ העצום ליצור את האלבום הבא חולל מהפכה". הלחץ הכביר שדחף בם להצליח החריף את המצב שהיה סבוך עוד מוקדם יותר. המתופף ג'ימי צ'מברלין חווה התמכרות להרואין שהלכה והתגברה, הגיטריסט ג'יימס איהא והבסיסטית דרסי רצקי החליטו לסיים את הקשר בינם זה לפני זמן לא רב, וקורגן, חוץ מהיאבקות בהשמנה ודיכאון אובדני, סבל ממחסום הכתיבה החמור ביותר שחווה אי-פעם.